Her blev en 35-årig mand kort før midnat skudt i benet med et oversavet jagtgevær. Det er den 32-årige beboer fra landejendom samt den 35-åriges kammerat, en 39 årig mand, der nu er løsladt. - Vi har afhørt begge, og meget tyder på, at det er den 35-årige, der ramte sig selv ved et vådeskud, siger vagtchef Bent Højgaard, Nordjyllands Politi. Den 35-årige mand fra Vrå er på Sygehus Vendsyssel, hvor han i øjeblikket bliver opereret, og det har ikke været muligt for politiet at gennemføre en egentlig afhøring af manden endnu. Politiet er dog sikker på, at det var den 35-årige, der medbragte det oversavede jagtgevær til ejendommen ved Jerslev.

Referat:
To mænd er nu løsladt efter de lørdag aften blev anholdt i forbindelse med en skudepisode på en landejendom ved Jerslev.